Ο ρόλος της θεραπεύτριας στην προαγωγή της θεραπευτικής συμμαχίας και στην επιδιόρθωση των ρήξεων στην ψυχοθεραπεία ζεύγους: μια μελέτη περίπτωσης
Creators: name: Νικολαΐδου, Σοφία Θεόδωρου
Publisher: name: Aristotle University of Thessaloniki
Year: 2024
Subjects: Θεραπεία ζεύγους
Θεραπευτική συμμαχία
Ρήξεις
Στρατηγικές επιδιόρθωσης
Μελέτη περίπτωσης
Couples therapy
Therapeutic alliance
Ruptures
Repair strategies
Case study

description: Η θεραπευτική συμμαχία αποτελεί έναν κρίσιμο παράγοντα για την επιτυχία της ψυχοθεραπείας, ιδιαίτερα στη θεραπεία ζεύγους, όπου οι αλληλεπιδράσεις είναι πολυδιάστατες και περίπλοκες. Ωστόσο, οι εμπειρικές έρευνες που διερευνούν συστηματικά τον ρόλο της θεραπεύτριας στην ενίσχυση της συμμαχίας και την επιδιόρθωση των ρήξεων παραμένουν περιορισμένες. Η παρούσα μελέτη εξετάζει τις στρατηγικές που χρησιμοποιεί η θεραπεύτρια στη θεραπεία ζεύγους, μέσα από την ανάλυση πέντε βιντεοσκοπημένων συνεδριών. Οι συνεδρίες κωδικοποιήθηκαν με το εργαλείο System for Observing Family Therapy Alliances -observational form (SOFTA-o), ενώ χρησιμοποιήθηκε επικουρικά το εργαλείο Rupture Resolution Rating System (3RS). Τέλος, συλλέχθηκαν δεδομένα μέσω συνεντεύξεων ανάκλησης. Τα αποσπάσματα από τις συνεδρίες επιλέχθηκαν με βάση τα εμπόδια και τις ρήξεις στη συμμαχία. Οι στρατηγικές επίλυσης των ρήξεων που χρησιμοποιήθηκαν από τη θεραπεύτρια εντάχθηκαν σε δύο κατηγορίες, τις άμεσες και διερευνητικές στρατηγικές. Οι άμεσες περιλάμβαναν μεταξύ άλλων την προώθηση της επικοινωνίας και την αποκλιμάκωση συγκρούσεων, ενώ οι διερευνητικές εστίαζαν στη διευκρίνιση βαθύτερων συναισθηματικών αναγκών. Οι παρεμβάσεις της θεραπεύτριας ήταν κρίσιμες για τη διατήρηση της συμμαχίας τόσο μεταξύ των συντρόφων όσο και μεταξύ της θεραπεύτριας και των μελών του ζευγαριού. Καταληκτικά, η παρούσα μελέτη αναδεικνύει τη σημασία της ευελιξίας και της ενεργής στάσης της θεραπεύτριας στην προαγωγή και επιδιόρθωση της συμμαχίας στη θεραπεία ζεύγους. Τα ευρήματα υπογραμμίζουν την ανάγκη ενσωμάτωσης αυτών των στρατηγικών στα εκπαιδευτικά προγράμματα θεραπευτών, προκειμένου να βελτιωθούν οι θεραπευτικές πρακτικές.
description: The therapeutic alliance is a crucial factor for the success of psychotherapy, especially in couples’ therapy where interactions are multidimensional and complex. However, empirical research systematically investigating the role of the therapist in strengthening the alliance and repairing ruptures remains limited. This study examines the strategies used by therapists in couples’ therapy through the analysis of five videotaped sessions. The sessions were coded using the System for Observing Family Therapy Alliances - observational form (SOFTA-o), with supplementary use of the Rupture Resolution Rating System (3RS). Additionally, data was collected through recall interviews. Excerpts from the sessions were selected based on obstacles and ruptures in the alliance. The strategies for resolving ruptures used by the therapist were categorized into two groups: direct and exploratory strategies. Direct strategies included promoting communication and de-escalating conflicts, while exploratory strategies focused on clarifying deeper emotional needs. The therapist’s interventions were crucial for maintaining the alliance both between the partners and between the therapist and the couple. In conclusion, this study highlights the importance of the therapist’s flexibility and active stance in promoting and repairing the alliance in couples’ therapy. The findings underscore the need to incorporate these strategies into therapist training programs to improve therapeutic practices.